Мы махуэхэм
Мэлыжьыхьым и 13, бэрэжьей
Рокнроллым и дунейпсо махуэщ
Урысей Федерацэм щагъэлъапIэ меценатымрэ псапащIэмрэ я махуэр
Таиландым илъэсыщIэр къыщрагъэхьэ
1517 гъэм Каир щаукIащ мамлюкыдзэм и дзэпщ ин АлАшраф Тумэнбей.
1895 гъэм Урыс Къэрал музейр къызэIуахащ.
1902 гъэм Урысейм щыяпэу СанктПетербург и уэрамым япэ троллейбусыр къыдыхьащ.
1934 гъэм Арктикэм и мылхэм «гъэр» ящIа «Челюскин» кхъухьым исахэр къегъэлыным теухуа лэжьыгъэхэр зэфIэкIащ. Шмидт Отто зи унафэщI экспедицэм хэтахэр зэрыса кхъухьыр хым щIилъафэри, цIыхуи 104рэ мазитIкIэ мылым тесын хуей хъуат.
1944 гъэм Кърымым и къалащхьэ Симферополь нэмыцэфашист зэрыпхъуакIуэхэм къыIэщIагъэкIыжащ.
1945 гъэм советыдзэхэм Австрием и къалащхьэ Венэ хуит къащIыжащ.
1970 гъэм Атлантикэ хым щыщIилъэфащ Совет Союзым и К8 атомнэ псыщIагъырыкIуэ кхъухьыр. Абы щыгъуэ цIыху 52рэ хэкIуэдат.
Урыс тхакIуэ, усакIуэ Бедный Демьян (и цIэунэцIэ дыдэр Придворов Ефимщ) къызэралъхурэ илъэси 133рэ ирокъу.
Совет композитор, дирижёр, СССРм и гимным и макъамэр (иджы УФми ейщ) зытха, СССРм и цIыхубэ артист, Сталиным и цIэр зезыхьэу щыта саугъэту тIу зрата Александров Александр (и унэцIэ дыдэр Коптеловщ) къызэралъхурэ илъэси 133рэ ирокъу.
Адыгэ узэщIакIуэ, IуэрыIуатэдж ГъукIэмыхъу Iэбубэчыр къызэралъхурэ илъэси 111рэ ирокъу.
Урысей политик, УФм и Къэрал Думэм и УнафэщIым и къуэдзэу щыта Хакамадэ Иринэ и ныбжьыр илъэс 61рэ ирокъу.
Урысей шахматист, дунейм и чемпион, политик Каспаров Гарри и ныбжьыр илъэс 53рэ ирокъу.
Урысей фигуристкэ, УФм спортымкIэ щIыхь зиIэ и мастер, Олимп чемпионкэ Навкэ Татьянэ и ныбжьыр илъэс 41рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэтекIыу щыщытынущ, уэшх тIэкIу къыщешхынущ. Хуабэр махуэм градус 16 17, жэщым градус 11 12 щыхъунущ.
Мэлыжьыхьым и 14, махуэку
Украинэм и МВДм и къэрал автоинспекцэм и лэжьакIуэм и махуэщ
Индием я лъэпкъ махуэгъэпсымкIэ илъэсыщIэр къыщрагъэхьэ
1801 гъэм Урысейм и пащтыхь Александр Езанэм унафэ къыдигъэкIащ щIэпхъаджагъэ илэжьауэ шэч зыхуащIым щыпкърыупщIыхькIэ залымыгъэ кIэлъызэрахьэу мыдэным теухуауэ.
1848 гъэм Урысейм къыщызэрагъэпэщащ цензурэмкIэ комитет. Абы и къалэнт печатым къытехуэ хэм щэхуу кIэлъыплъыныр, къэрал унафэщIхэм ягу иримыхь тхыгъэхэр къытремыгъэдзэныр.
1890 гъэм къызэрагъэпэщащ Америкэ къэралыгъуэхэм я зэгухьэныгъэр. Абы хохьэ Америкэ Ищхъэрэмрэ Ипщэмрэ къызэщIаубыдэ къэрал 35рэ.
1908 гъэм Петербург дунейм къыщытехьащ «Сатирикон» журналым и япэ номерыр.
1912 гъэм Атлантикэ хым щыщIилъэфащ Инджылызым и «Уайт Стар Лайн» компанием и «Титаник» кхъухьыр. А зэманым абы нэхърэ нэхъ инрэ нэхъ лъэщрэ дунейм зы кхъухьи щащIатэкъым. Хым кърихьэжьа мыл абрагъуэм щыжьэхэуам абы цIыху 2208рэ исати, псэууэ къелар 704рэщ.
1927 гъэм Швецием щыщ Гётеборг къалэм къыщыщIагъэкIащ «Вольво» маркэм и япэ автомобилыр.
1945 гъэм Москва къыщызэIуахащ СССРм ЩIэныгъэхэмкIэ и академием и Ботаникэ хадэ нэхъыщхьэр.
1961 гъэм Совет Союзым къыщащтащ «СССРм и кхъухьлъатэзехуэкосмонавт» цIэр.
Урысей империем и Правительствэм и унафэщIу, къэрал кIуэцI IуэхухэмкIэ министру лэжьа, мэкъумэш IэнатIэм зэхъуэкIыныгъэхэр щегъэкIуэкIыныр къыхэзылъхьа Столыпин Пётр къызэралъхурэ илъэси 154рэ ирокъу.
КъБРм щIыхь зиIэ и дохутыр Безрокъуэ Олег и ныбжьыр илъэс 66рэ ирокъу.
Биологие щIэныгъэхэм я доктор, КъБКъМУм и профессор Тау Ибрэхьим и ныбжьыр илъэс 65рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэтекIыу щыщытынущ, уэшх къыщешхынущ. Хуабэр махуэм градус 14 17, жэщым градус 11 14 щыхъунущ.
